ผู้สื่อข่าวรายงาน บรรยากาศการจำหน่ายเสื้อเหลืองภายในตัวเมืองนครราชสีมา ยังเป็นไปอย่างคึกคัก มีประชาชนออกมาเดินหาซื้อเสื้อตามร้านค้าต่างๆ จำนวนมาก ทำให้ขณะนี้สินค้าขาดตลาดจนต้องมีการสั่งจองล่วงหน้าและยังเป็นราคาที่แพงขึ้นกว่าเท่าตัว จากเดิมตัวละ 220-299 บาท ปรับขึ้นเป็น 399-499 บาท แล้วแต่ชนิดเนื้อผ้า โดยร้านค้าต่างอ้างว่า ต้องขึ้นราคาเนื่องจากโรงงานผลิตได้ไม่ทันความต้องการ ทำให้ต้องเพิ่มราคาแย่งกับพ่อค้ารายอื่นส่วนเสื้อเหลืองแบบอื่นๆ โดยเฉพาะเสื้อยืดคอกลมสกรีนตัวหนังสือ "เรารักในหลวง" ยังคงมีสินค้าเหลือขายอยู่ ส่วนเสื้อลอกเลียนแบบที่ขายตามแผงลอยข้างถนนไม่ได้รับความนิยมมากนัก เนื่องจากคุณภาพเนื้อผ้าไม่ดีเท่าที่ควรนางอรวรรณ ภาวจันทึก พนักงานบัญชีบริษัทเบสโฮเทลอ.เมือง จ.นครราชสีมา ซึ่งมาเดินเลือกซื้อเสื้อเหลือง กล่าวว่า เดินหามาหลายร้านแล้ว แต่สินค้าขาดตลาด มีเพียงแบบราคา 199 บาท แต่เนื้อผ้าไม่ดี ส่วนเสื้อเลียนแบบเนื้อผ้าก็ไม่สวย จึงตัดสินใจเข้าไปสั่งสินค้ากับห้างบิ๊กซีในราคาตัวละ 299 บาท ได้รับแจ้งว่าอีกประมาณ 3 วันจึงจะได้รับ
ร้านค้าบิ๊กซีได้สั่งสินค้ากับห้างบิ๊กซีในราคาตัวละกี่บาท 
299 บาท